**JELGAVAS PILSĒTAS PAŠVALDĪBAS 2016.GADA 26.MAIJA**

**SAISTOŠO NOTEIKUMU NR.16-15**

**„GROZĪJUMI JELGAVAS PILSĒTAS PAŠVALDĪBAS 2016.GADA 28.JANVĀRA SAISTOŠAJOS NOTEIKUMOS NR.16-3 „JELGAVAS PILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS FUNKCIJAS ĪSTENOŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss saistošo noteikumu satura izklāsts | Grozījumi Jelgavas pilsētas pašvaldības 2016.gada 28.janvāra saistošajos noteikumos Nr.16-3 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” (turpmāk - Saistošie noteikumi) paredz, ka pašvaldības atbalsta apmērs pirmsskolas izglītības pakalpojuma privātajā pirmsskolas izglītības iestādē nodrošināšanai bērnam tiek palielināts par 20,00 *euro* (divdesmit *euro*). |
| 2. Saistošo noteikumu nepieciešamības pamatojums | Saskaņā ar Ministru kabineta 2016.gada 26.janvāra noteikumiem Nr.70 “Noteikumi par valsts atbalstu privātajam bērnu uzraudzības pakalpojuma sniedzējam laikposmā no 2016.gada 1.janvāra līdz 2016.gada 31.maijam” (zaudē spēku ar 2016.gada 1.jūliju), valsts sniedz atbalstu bērnu uzraudzības pakalpojuma sniedzējiem un privātajām pirmsskolas izglītības iestādēm, lai palīdzētu pašvaldībām efektīvāk nodrošināt pirmsskolas izglītības pieejamību. Minētais atbalsts paredzēts laikposmā no 2016.gada 1.janvāra līdz 2016.gada 31.maijam, un pēc šī laikposma valsts atbalsts privātajiem pakalpojuma sniedzējiem nav paredzēts.Ņemot vērā minēto un lai nepieļautu strauju bērna, kurš apgūst pirmsskolas izglītības programmu privātajā pirmsskolas izglītības iestādē, vecāka  līdzfinansējuma pieaugumu, Jelgavas pilsētas pašvaldība, izvērtējot nepieciešamību nodrošināt pirmsskolas izglītības pieejamību un pārskatot 2016.gada pašvaldības budžeta iespējas, ir nolēmusi palielināt pašvaldības atbalsta apmēru par vienu bērnu, kurš apgūst licencētu pirmsskolas izglītības programmu privātajā pirmsskolas izglītības programmā.  |
| 3. Informācija par saistošo noteikumu ietekmi uz pašvaldības budžetu | Pašvaldības atbalsta palielināšana privātajai pirmsskolas izglītības iestādei radīs papildu izmaksas pašvaldības budžetam. Saskaņā ar Jelgavas pilsētas pašvaldības iestādes “Jelgavas izglītības pārvalde” sniegto informāciju, bērnu skaits privātajās pirmsskolas izglītības iestādēs uz 2016.gada 1.maiju ir 773. Ņemot vērā minētos datus, pašvaldības budžetam tas radīs papildu izmaksas 15 460 *euro* (piecpadsmit tūkstoši četri simti sešdesmit *euro*) apmērā mēnesī. |
| 4. Informācija par saistošo noteikumu ietekmi uz uzņēmējdarbības vidi pašvaldības teritorijā | Saistošo noteikumu īstenošanas rezultātā tiks veicināta uzņēmējdarbības attīstība Jelgavas pilsētas pašvaldības administratīvajā teritorijā, nodrošinot pirmsskolas izglītības pakalpojumu. |
| 5. Informācija par administratīvajām procedūrām | Nav būtiskas ietekmes. |
| 6. Informācija par konsultācijām ar privātpersonām | Pašvaldība organizēja vairākas tikšanās ar Jelgavas pilsētas administratīvajā teritorijā reģistrēto privāto izglītības iestāžu vadītājiem, kuru laikā tika uzklausīti priekšlikumi sadarbības pilnveidošanai, kā arī tika uzklausīti bērnu vecāki un likumiskie pārstāvji bērna interešu nodrošināšanai un vecāku tiesību respektēšanai pirmsskolas izglītības pakalpojuma izvēlē. |

Jelgavas pilsētas domes priekšsēdētājs A.Rāviņš